
	Municipiul Hunedoara, B-dul. Libertăţii nr.17, cod 331128,  Judeţul Hunedoara, Tel.:+4 0254. 716322,  Fax: +4 0254. 716087, 
e-mail: info@primariahunedoara.ro



Nr. 64456  / 07 .08.2026
ANUNŢ

[bookmark: _Hlk88812106][bookmark: _Hlk88812122]Municipiul Hunedoara organizează, în baza H.G. 1336/2022, coroborată cu prevederile art. XXII alin. (3) lit. b) din Legea nr. 141/2025, în perioada 03.09.2026 – 08.09.2026, concurs pentru ocuparea, cu contract de muncă pe perioadă nedeterminată, cu normă întreagă, de 8 ore/zi, a următoarelor posturi contractuale de execuție vacante din subordinea Consiliului Local al municipiului Hunedoara:
· Inspector de specialitate, gr.  debutant în cadrul Compartimentului Administrare și Întreținere Clădiri Publice, Locuri de Joacă din subordinea Direcției Gospodărire Urbană – 1 post
· Inspector de specialitate, gr. debutant în cadrul Compartimentului Muncă în Folosul Comunității din subordinea Direcției Gospodărire Urbană – 1 post
· Inspector de specialitate, gr. debutant în cadrul Compartimentului Muzeul Fierului din subordinea Muzeului Castelul Corvinilor – 1 post

Concursul va consta într-o probă scrisă și o probă de interviu.

Dosarul de înscriere  va conține următoarele documente: 
a) formular de înscriere la concurs;  
b) copia actului de identitate sau orice alt document care atestă identitatea, potrivit legii, aflate în termen de valabilitate;  
c) copia certificatului de căsătorie sau a altui document prin care s-a realizat schimbarea de nume, după caz;  
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f) certificat de cazier judiciar sau, după caz, extrasul de pe cazierul judiciar;  
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
 h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile a căror activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i) curriculum vitae, model comun european
   	
   Adeverința care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătății. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului anterior datei de susţinere a probei scrise. 
Copiile de pe actele prevăzute la lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

	Condiții generale de participare la concurs și cerințe specifice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene şi domiciliul în România;  
b) cunoaşte limba română, scris şi vorbit;  
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;  
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  
e) îndeplineşte condiţiile de studii, de vechime în specialitate, de experienţă şi, după caz, alte condiţii specifice potrivit cerinţelor postului scos la concurs;  
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;  
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru posturile a căror activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane
i) are capacitate deplină de exerciţiu
Prin excepţie de la condiţia prevăzută la lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii. 

[bookmark: _Hlk64538543]Condiții specifice  de participare la concurs:
A)  pentru postul de inspector de specialitate, gr. debutant în cadrul Compartimentului Administrare și Întreținere Clădiri Publice, Locuri de Joacă:
- studii universitare de licență absolvite cu diplomă de licență sau echivalentă 
- vechime în specialitatea studiilor necesare exercitării funcției: fără vechime

B) pentru postul de inspector de specialitate, gr. debutant în cadrul Compartimentului Muncă în Folosul Comunității:
- studii universitare de licență absolvite cu diplomă de licență sau echivalentă 
- vechime în specialitatea studiilor necesare exercitării funcției: fără vechime

C) pentru postul de inspector de specialitate, gr. debutant în cadrul Compartimentului Muzeul Fierului:
- studii universitare de licență absolvite cu diplomă de licență sau echivalentă 
- vechime în specialitatea studiilor necesare exercitării funcției: fără vechime

[bookmark: _Hlk88812189][bookmark: _Hlk30158513]Dosarele de înscriere la concurs se vor depune în perioada 13.08.2026 – 26.08.2025, inclusiv, la sediul Primăriei municipiului   Hunedoara, str. Libertății, nr. 17 – Serviciul Informații pentru Cetățeni și Relații Publice. Selecţia dosarelor de concurs se realizeaza în maximum două zile lucrătoare de la expirarea datei limită de depunere a dosarelor, cu menţiunea „ADMIS” sau „RESPINS”. Afişarea rezultatelor se va face până în data de 31.08.2026, ora 15:00.
Proba scrisă se va desfășura în data de 03.09.2026, ora 11:00, la sediul Primăriei municipiului Hunedoara. 
Interviul se va desfășura în data de 08.09.2026, ora 12:00, la sediul Primăriei municipiului Hunedoara.

[bookmark: _Hlk19783620]Secretariatul comisiei de concurs, respectiv al comisiei de contestații va fi asigurat de către d-na Ferenț Elena Lăcrămioara - inspector tel: 0254.716322, int. 348, mail: resurse.umane@primariahunedoara.ro.

Comunicarea rezultatelor la fiecare probă a concursului se face prin afișare la sediul Primăriei municipiului Hunedoara și pe pagina de internet a instituției,  în termen de maximum o zi lucrătoare de la data finalizării probei. 
Se consideră admis la concursul pentru ocuparea unui post vacant/temporar vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.  
La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.  
În situaţia în care nu s-a organizat proba scrisă, la punctaje egale are prioritate candidatul care a obţinut punctajul cel mai mare la proba practică, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.  
După afişarea rezultatelor obţinute la selecţia dosarelor de înscriere, proba scrisă şi/sau proba practică şi interviu, după caz, candidaţii nemulţumiţi pot depune contestaţie la Serviciul Resurse Umane, Salarizare, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau probei practice şi al interviului, sub sancţiunea decăderii din acest drept.  
În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor.  
În situaţia contestaţiilor formulate faţă de rezultatul probei scrise, probei practice sau al interviului, comisia de soluţionare a contestaţiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.  

Comunicarea rezultatelor la contestaţiile depuse se realizează prin afişare la sediul Primăriei municipiului Hunedoara  și pe pagina de internet a instituției, la secţiunea special creată în acest scop, imediat după soluţionarea contestaţiilor.  
Rezultatele finale se afişează la sediul Primăriei municipiului Hunedoara şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins".  
Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.  
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.  

Bibliografia și tematica sunt anexate prezentului anunț.

Informații suplimentare se pot obține de la sediul Primăriei municipiului Hunedoara  – Serviciul Resurse Umane, Salarizare  – tel. 0254.716322.

